Joel Cracraft

**Joel L. Cracraft**, nado en 1943, é un ornitólogo e paleontólogo estadounidense, actualmente curador de ornitoloxía do Museo Americano de Historia Natural (*American Museum of Natural History*, AMNH).

## Traxectoria 
Cracraft estudou na Universidade de Oklahoma (B.S. en 1964), na Universidade do Estado de Luisiana (M.S. en 1966), e recibiu o seu doutoramento (Ph.D) en 1969 na Universidade de Columbia, cunha tese sobre a morfoloxía funcional da locomoción nas aves.

Ademais do seu traballo ensinou no AMNH e tamén na Universidade de Columbia.

É especialista na sistemática das aves. Analizou as relacións das aves do paraíso de Nova Guinea e illas próximas, e as causas da súa diversificación, así como os córvidos e outros paxaros cantores, entre outros, mediante análises do ADN. Outro foco da súa investigación é a conservación das especies.

Nas décadas de 1970 e 1980 emprendeu unha serie de tentativas (polémicas) sobre a sistemática cladística das aves.

Tamén estudou paleo-bioxeografía, os patróns das árbores filoxenéticas, o concepto de especie, a especiación e outras cuestións da teoría da evolución, nas que traballou con Niles Eldredge.

É membro da Asociación Americana para o Progreso da Ciencia e da Unión Americana de Ornitólogos. Foi presidente da Sociedade de Biólogos Sistemáticos.

## Publicacións 
* 1973 - "Continental drift, paleoclimatology, and the evolution and biogeography of birds", *Journal of Zoology* **169**: 455-543.
* 1974 - "Phylogenetic models and classification", *Systematic Biology* **23**: 71-90.
* 1974 - "Phylogeny and evolution of the ratite birds", *Ibis* **116**: 494-521.
* 1981 - "Toward a phylogenetic classification of the recent birds of the world (Class Aves)", *The Auk*: 681-714.
* 1983 - "Species concepts and speciation analysis", *Current Ornithology*, **1**: 159-187.
* 1985 - (con Niles Eldredge) *Phylogenetic patterns and the evolutionary process. Method and theory in comparative biology*.  Columbia University Press.
* 1985 - "Historical biogeography and patterns of differentiation within the South American avifauna: areas of endemism", *Ornithological Monographs*. American Ornithologists Union, pp.&nbsp;49–81.
* 1988 - "Deep-history biogeography: retrieving the historical pattern of evolving continental biotas", *Systematic Biology* **37**:  221-236.
* 1988 - "The major clades of birds", wn *The phylogeny and classification of the tetrapods* **1**: 339-361.
* 1999 - Edición con F. Grifo *The Living Planet in Crisis: Biodiversity Science and Policy*. Columbia University Press
* 2004 - (con F. Keith Barker, Michael Braun, John Harshman, Gareth J. Dyke, Julie Feinstein, Scott Stanley, Alice Cibois, Peter Schikler, Pamela Beresford, Jaime García-Moreno, Michael D. Sorenson, Tamaki Yuri, David P. Mindell) "Phylogenetic relationships among modern birds (Neornithes): toward an avian tree of life", en J. Cracraft & M. J. Donoghue (eds.) *Assembling the Tree of Life* PDF. Nova York: Oxford University Press. ISBN 0-1951-7234-5, pp.&nbsp;468–489.
* 2004 - (con F. Keith Barker, Alice Cibois, Peter Schikler, Julie Feinstein) "Phylogeny and diversification of the largest avian radiation", *Proc. National Academy of Sciences USA*, **101**: 11040–11045.
* 2004 - Edición con M. J. Donoghue: *Assembling the Tree of Life*. Oxford University Press.

## Abreviatura 
A abreviatura **Cracraft** emprégase para recoñecer a  como autoridade na descrición e taxonomía en zooloxía.

## Notas 
## Véxase tamén 
### Ligazóns externas 
* Currículo de Joel L. Cracraft na web do AMNH .